《题张氏园亭二首 其一》
宋代·刘跂

苍头奉筇竹，稚子试春衫。共著野人服，来游居士岩。

园蔬佐酒椀，药录贮书函。草草非难得，从今不计凡。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。